text: Soome ametlik välispoliitika tahtis näidata end Baltimaade iseseisvumispürgimiste suhtes ettevaatlikuna. Kuid selle varjus leidis aset nii mõndagi, millega loodi Eestile eeldusi teha iseseisvumine teoks. Paljud soomlased said Eesti asja ise kogeda ja tahtsid olla kohal, kui sinimustvalge taas lipuvardasse kerkis. See oli üsna imeline aeg. Poliitikute esireas leidus piisavalt seda tahet. Esko Aho on Maarjamaa Risti ilma pikema jututa ära teeninud.